Nariadenie Komisie (ES) č. 135/2004
z 27. januára 2004,
ktorým sa dopĺňa príloha k nariadeniu (ES) č. 2400/96 o zápise určitých názvov do "Registra chránených označení pôvodu a chránených zemepisných označení" (Fraise du Périgord a Queso de Valdeón)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín [1], najmä na jeho článok 6 ods. 3 a 4,
keďže:
(1) Podľa článku 5 nariadenia (EHS) č. 2081/92 Francúzsko zaslalo Komisii žiadosť o zapísanie názvu "Fraise du Périgord" ako chránené zemepisné označenie a Španielsko zaslalo Komisii žiadosť o zapísanie názvu "Queso de Valdeón" ako chránené zemepisné označenie.
(2) V súlade s článkom 6 ods.1 uvedeného nariadenia sa zistilo, že tieto prihlášky spĺňajú všetky požiadavky nariadenia a najmä že obsahujú všetky informácie požadované v súlade jeho článkom 4.
(3) Po uverejnení názvov vymenovaných v prílohe k tomuto nariadeniu v Úradnom vestníku Európskej únie [2] nebola Komisii zaslaná žiadna námietka podľa článku 7 nariadenia (EHS) č. 2081/81.
(4) Tieto názvy sú následne oprávnené na zápis do "Registra chránených označení pôvodu a chránených zemepisných označení" a na ochranu na úrovni spoločenstva ako chránené zemepisné označenia.
(5) Príloha k tomuto nariadeniu dopĺňa prílohu k nariadeniu Komisie (ES) č. 2400/96 [3],
PRIJALA TOTO NARIADENIE:
Článok 1
Názvy uvedené v prílohe k tomuto nariadeniu sa týmto dopĺňajú do prílohy k nariadeniu (ES) č. 2400/96 a zapisujú ako chránené zemepisné označenia (CHZO) do "Registra chránených označení pôvodu a chránených zemepisných označení" podľa článku 6 ods. 3 nariadenia (EHS) č. 2081/92.
Článok 2
Toto nariadenie nadobúda účinnosť dvadsiaty deň nasledujúci po dni jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 27. januára 2004